VILNIAUS RAJONO SAVIVALDYBĖS MERAS

POTVARKIS

DĖL VALSTYBĖS TARNAUTOJŲ IR KITŲ VILNIAUS RAJONO SAVIVALDYBĖS PASIRINKTŲ ASMENŲ Į SAVIVALDYBĖS VALDOMOS ĮMONĖS KOLEGIALŲ VALDYMO ORGANĄ PARINKIMO PROCEDŪRŲ GAIRIŲ PATVIRTINIMO

2025 m. vasario 25 d. Nr. M22-195(2.1 E)

Vilnius

Vadovaudamasis Lietuvos Respublikos vietos savivaldos įstatymo 3 straipsnio 3 dalimi ir 10 dalies 2 punktu, 27 straipsnio 2 dalies 9 punktu, Lietuvos Respublikos Valstybės ir savivaldybių turto valdymo, naudojimo ir disponavimo juo įstatymo 23 straipsnio 1 dalimi ir 231 straipsniu, Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“, 4.5 papunkčiu:

1.	Tvirtinu Valstybės tarnautojų ir kitų Vilniaus rajono savivaldybės pasirinktų asmenų į savivaldybės valdomos įmonės kolegialų valdymo organą parinkimo procedūrų gaires (pridedama).

2. Nurodau šį potvarkį skelbti Teisės aktų registre ir Vilniaus rajono savivaldybės interneto svetainėje.

Savivaldybės meras	Robert Duchnevič

PATVIRTINTA

Vilniaus rajono savivaldybės mero

2025 m. vasario 25 d. potvarkiu

Nr. M22-195(2.1 E)

VALSTYBĖS TARNAUTOJŲ IR KITŲ VILNIAUS RAJONO SAVIVALDYBĖS PASIRINKTŲ ASMENŲ Į SAVIVALDYBĖS VALDOMOS ĮMONĖS KOLEGIALŲ VALDYMO ORGANĄ PARINKIMO PROCEDŪRŲ GAIRĖS

I SKYRIUS

BENDROSIOS NUOSTATOS

1. Valstybės tarnautojų ir kitų Vilniaus rajono savivaldybės pasirinktų asmenų į savivaldybės valdomos įmonės kolegialų valdymo organą parinkimo procedūrų gairės (toliau – Gairės) nustato į Vilniaus rajono savivaldybės (toliau – Savivaldybė) valdomos įmonės, kaip tai apibrėžta Lietuvos Respublikos Vyriausybės nutarimu Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ patvirtinto tvarkos aprašo 2.7 papunktyje, kurios savininko teises ir pareigas įgyvendina Savivaldybė, kolegialų valdymo organą renkamų valstybės tarnautojų parinkimo procedūrų (toliau – parinkimo procedūros) vykdymo tvarką.

2. Parinkimo procedūras vykdo Savivaldybės mero sudaryta komisija, arba meras paveda sudaryti parinkimo komisiją (toliau – Komisija) Savivaldybės administracijos direktoriui.

3. Parinkimo procedūros vykdomos šiais etapais:

3.1. kreipimasis į Valdymo koordinavimo centrą (toliau – VKC) ir įmonę;

3.2. skelbimo apie parinkimo procedūras (toliau – skelbimas) paviešinimas;

3.3. į savivaldybės valdomos įmonės kolegialų valdymo organą kandidatuojančių valstybės tarnautojų ir kitų asmenų (toliau – kandidatuojantys asmenys) dokumentų dalyvauti parinkimo procedūrose priėmimas;

3.4. kandidatuojančių asmenų atitikties reikalavimams vertinimas;

3.5. Komisijos 3 geriausiai įvertintų kandidatų teikimas Savivaldybės merui;

3.6. Savivaldybės mero sprendimas dėl vieno iš kandidatų pasirinkimo.

II SKYRIUS

SKELBIMO APIE NURODYTŲ ASMENŲ PARINKIMO PROCEDŪRĄ PAVIEŠINIMAS IR KANDIDATŲ DOKUMENTŲ PRIĖMIMAS

4. Savivaldybės meras apie inicijuojamą asmenų parinkimo procedūrą informuoja VKC ir įmonę. VKC ir įmonė per 7 dienas nuo informacijos apie inicijuojamą parinkimo procedūrą gavimo dienos pateikia pasiūlymus dėl specialiųjų reikalavimų kandidatuojantiems asmenims nustatymo ir kompetencijos sričių, kurių specialistai geriausiai galėtų prisidėti prie įmonės strateginių tikslų įgyvendinimo, specialiųjų reikalavimų kandidatams nustatymo ir skelbime apie atranką nurodytinų duomenų.

Savivaldybės meras per 7 dienas įvertina iš VKC ir įmonės gautus pasiūlymus, jeigu tokių pasiūlymų pateikta, ir priima sprendimą dėl specialiųjų reikalavimų kandidatuojantiems asmenims nustatymo. Apie vykdomą parinkimo procedūrą per 5 dienas nuo specialiųjų reikalavimų nustatymo dienos paskelbiama Savivaldybės internetinėje svetainėje, o įmonė – savo interneto svetainėje ir Juridinių asmenų registro tvarkytojo leidžiamame elektroniniame informaciniame leidinyje. Skelbime apie parinkimo procedūrą nurodomi reikalavimai kandidatams ir paraiškų pateikimo tvarka.

5. Skelbime turi būti nurodoma:

5.1. įmonės teisinė forma, pavadinimas, juridinio asmens kodas, atranką inicijuojantis subjektas;

5.2. nuoroda į įmonės interneto svetainę ir joje skelbiamą atitinkamai Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“, 98. 1 papunktyje nurodytą lūkesčių raštą ir įmonės strategiją ar jos santrauką;

5.3. informacija į kokį kolegialų organą atliekama atranka, kadencijos pradžia ir pabaiga;

5.4. nuoroda į Gaires, kuriomis remiantis bus atliekama atranka;

5.5. kandidatui keliami bendrieji ir specialieji reikalavimai;

5.6. dokumentai, kuriuos privalo pateikti kandidatai:

5.6.1. kandidato paraiška dalyvauti atrankoje ir sąžiningumo deklaracija (1 priedas);

5.6.2. kandidato gyvenimo aprašymas;

5.6.3. kandidato motyvacinis laiškas Komisijai;

5.6.4. kandidato tapatybę patvirtinančio asmens dokumento kopija;

5.6.5. išsilavinimą patvirtinančių dokumentų kopijas;

5.6.6. kandidato sutikimas dėl asmens duomenų tvarkymo (4 priedas);

5.6.7. kitus dokumentus ar jų kopijas, patvirtinančias atitiktį bendriesiems ir specialiesiems reikalavimams;

5.6.8. Komisijos prašymu gali būti prašoma pateikti papildomus dokumentus, patvirtinančius atitiktį nurodytiems bendriesiems ir specialiesiems reikalavimams;

5.7. dokumentų pateikimo vieta ir būdai;

5.8. informacija, kad paraiškų ir kitų Gairių 5.6 papunktyje nurodytų dokumentų pateikimo terminas – 14 dienų nuo skelbimo paviešinimo dienos;

5.9. asmens, konsultuojančio atrankos dokumentų priėmimo ir atrankos atlikimo klausimais, pareigos, vardas, pavardė, telefono numeris ir elektroninio pašto adresas.

6. Kiekvienas iš kandidatuojančių asmenų, teikdamas Gairių 5.6 papunktyje nurodytus dokumentus ir sutikdamas, kad dėl jo būtų priimtas sprendimas siūlyti rinkti jį įmonės kolegialų valdymo organą, kartu sutinka, kad, prieš priimdamas šį sprendimą, Savivaldybės meras turi teisę motyvuotu rašytiniu prašymu kreiptis į teisėsaugos, kontrolės ir kitas institucijas, įstaigas ar įmones dėl turimos informacijos apie tokius asmenis pateikimo.

7. Savivaldybės meras motyvuotu sprendimu gali atšaukti parinkimo procedūras. Pranešimus apie parinkimo procedūrų atšaukimą Komisija dokumentus pateikusiems kandidatuojantiems asmenims išsiunčia jų paraiškose nurodytais elektroninio pašto ar kitais adresais. Apie parinkimo procedūrų atšaukimą paskelbiama Savivaldybės administracijos interneto svetainėje (prie skelbimo), taip pat įmonės interneto svetainėje ir Juridinių asmenų registro tvarkytojo leidžiamame elektroniniame informaciniame leidinyje.

III SKYRIUS

KOMISIJA

8. Komisija sudaroma iš ne mažiau kaip 3 Savivaldybės administracijos valstybės tarnautojų ar darbuotojų, dirbančių pagal darbo sutartis, nurodant ir Komisijos pakaitinius narius. Per pirmą posėdį išrenka Komisijos pirmininką ir jį pavaduojantį asmenį. Savivaldybės meras ar jo įgaliotas Savivaldybės administracijos direktorius taip pat paskiria darbuotoją, atliekantį Komisijos sekretoriaus funkcijas. Sekretorius nėra Komisijos narys. Sekretorius pateikia Komisijos nariams darbui reikalingus dokumentus, tvarko Komisijos dokumentus, vykdo teisėtus Komisijos pirmininko ir jį pavaduojančio asmens pavedimus ir atlieka kitas Gairėse jam nustatytas funkcijas.

9. Visi Komisijos nariai ir sekretorius, pradėdami eiti šias pareigas, pasirašo Gairių 2 ir 3 prieduose nustatytos formos konfidencialumo ir nešališkumo pasižadėjimus.

10. Komisijos narys turi nusišalinti pats arba jį nušalina Komisijos pirmininkas, kai Komisija sprendžia klausimus dėl kandidatuojančio asmens, kuris yra Komisijos nario sutuoktinis (sutuoktinė), sugyventinis (sugyventinė), tėvas (motina), įtėvis (įmotė), vaikas (įvaikis), brolis (įbrolis), sesuo (įseserė), senelis (senelė), vaikaitis (vaikaitė), ir tai pažymima Komisijos posėdžio protokole.

11. Komisijos posėdis vyksta, jeigu jame dalyvauja daugiau kaip pusė Komisijos narių.

12. Sprendimus Komisija priima posėdžiuose. Jiems pirmininkauja Komisijos pirmininkas, o jo nesant – jį pavaduojantis asmuo.

13. Komisijos sprendimai priimami Komisijos narių atviru balsavimu, kai už sprendimą balsuoja daugiau kaip pusė komisijos posėdyje dalyvaujančių narių. Jeigu, Komisijos nariams balsuojant, Komisijos narių balsai pasiskirsto po lygiai, lemiamas yra Komisijos posėdžiui pirmininkaujančio asmens balsas.

14. Balsavimo rezultatai ir priimti sprendimai įrašomi Komisijos posėdžio protokoluose.

IV SKYRIUS

KANDIDATŲ ATITIKTIES REIKALAVIMAMS VERTINIMAS IR KVIESTINŲ KANDIDATŲ SĄRAŠO SUDARYMAS

15. Sekretorius, gavęs kandidatuojančių asmenų pateiktus dokumentus nurodytus šių Gairių 5.6 papunktyje, ne vėliau kaip per 2 darbo dienas nuo dokumentų pateikimo dienos patikrina, ar kandidatuojantis asmuo pateikė visus skelbime nurodytus dokumentus. Jeigu kandidatuojantis asmuo pateikė ne visus skelbime nurodytus dokumentus, sekretorius išsiunčia kandidatuojančiam asmeniui pranešimą, kuriame prašoma pateikti trūkstamus skelbime nurodytus dokumentus per 2 darbo dienas, skaičiuojant nuo prašymo pateikti dokumentus išsiuntimo dienos.

16. Sekretorius, ne vėliau kaip per 2 darbo dienas nuo kandidatuojančių asmenų dokumentų pateikimo termino pabaigos juos perduoda Komisijai. Jeigu kandidatuojantis asmuo per jam nustatytą terminą pateikti trūkstamus dokumentus jų nepateikia, ši informacija perduodama Komisijai.

17. Komisija ne vėliau kaip per 10 dienų nuo kandidatuojančių asmenų dokumentų priėmimo termino pabaigos įvertina, ar paraiškas pateikę kandidatuojantys asmenys atitinka skelbime jiems keliamus reikalavimus.

18. Jeigu Komisija nustato dokumentų trūkumų, t. y. trūksta informacijos, yra netikslumų ar kyla abejonių dėl nurodytos informacijos tikrumo, o informacijos tikrumą būtų galima pagrįsti kitais dokumentais, sekretorius kandidatuojančiam asmeniui išsiunčia pranešimą, kuriame įvardijami trūkumai, nustatomas iki 5 darbo dienų terminas jiems pašalinti ir nurodoma, kokiu būdu pateikti trūkstamus arba patikslintus dokumentus.

19. Komisija priima sprendimą atmesti kandidatūrą, jeigu yra bent vienas šių pagrindų:

19.1. kandidatuojantis asmuo nepateikia visų skelbime nurodytų dokumentų per skelbime nustatytą terminą;

19.2. kandidatuojantis asmuo neatitinka skelbime nurodytų reikalavimų;

19.3. kandidatuojantis asmuo nepašalina Komisijos nustatytų dokumentų trūkumų per pranešime apie juos nurodytą terminą.

20. Ne vėliau kaip kitą darbo dieną po to, kai Komisija priima sprendimą atmesti kandidatūrą, sekretorius išsiunčia pranešimą kandidatuojančiam asmeniui, kuriame nurodomos atmetimo priežastys.

21. Komisija, įvertinusi kandidatuojančių asmenų atitiktį keliamiems bendriesiems ir specialiesiems reikalavimams, vertina reikalavimus atitinkančių kandidatuojančių asmenų profesinę ir (ar) darbo patirtį, motyvaciją ir tinkamumą prisidėti prie įmonės strateginių tikslų (Gairių 5 priedas).

Esant poreikiui (pvz. kandidatams pirminio dokumentų vertinimo metu surinkus vienodą balų skaičių, dalyvaujant kandidatams, apie kuriuos tikslinga surinkti papildomą informaciją ir pan.), Komisija šiuos kandidatus gali pakviesti pokalbiams, siekiant įsitinkinti jų kompetencijomis, gebėjimais bei galimybėmis prisidėti prie bendrovės vystymo.

22. Komisija, įvertinusi kandidatus, teikia Savivaldybės merui ne daugiau nei 3 daugiausia balų surinkusių kandidatų sąrašą.

23. Savivaldybės meras, gavęs iš Komisijos kandidatų sąrašą, pasirenka, jo manymu, geriausią pretendentą ir priima sprendimą dėl jo paskyrimo į kolegialų valdymo organą. Savivaldybės meras, vertindamas kandidatus, turi teisę juos kviesti į pokalbį, siekiant įsitinkinti jų kompetencijomis, gebėjimais bei galimybėmis prisidėti prie bendrovės vystymo.

24. Savivaldybės meras turi teisę nepasirinkti nė vieno kandidato iš jam pateikto sąrašo. Šiuo atveju atranka į kolegialų valdymo organą skelbiama iš naujo.

25. Komisijos sekretorius informuoja kandidatus apie jų neatrinkimą.

V SKYRIUS

BAIGIAMOSIOS NUOSTATOS

26. Duomenys apie kandidatuojančius asmenis viešai neskelbiami.

27. Gairių nustatyta tvarka gauti asmens duomenys kandidatuojančių asmenų parinkimo ir vidaus administravimo tikslais tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, ir kuriuo panaikinama Direktyva 95/46/EB (Bendrasis duomenų apsaugos reglamentas), ir Lietuvos Respublikos asmens duomenų teisinės apsaugos įstatymo nustatytų reikalavimų.

28. Gairių nustatyta tvarka gauti dokumentai ir duomenys tvarkomi ir saugomi vadovaujantis Lietuvos Respublikos dokumentų ir archyvų įstatymu ir jo įgyvendinamaisiais teisės aktais.

______________

Valstybės tarnautojų ir kitų Vilniaus rajono

savivaldybės pasirinktų asmenų į savivaldybės

valdomos įmonės kolegialų valdymo organą

parinkimo procedūrų gairių

1 priedas

(Paraiškos dalyvauti parinkimo procedūrose ir sąžiningumo deklaracijos forma)

_________________________________________________________________

(kandidatuojančio asmens vardas ir pavardė didžiosiomis raidėmis)

____________________________________

(gavėjas)

PARAIŠKA DALYVAUTI PARINKIMO PROCEDŪROSE IR SĄŽININGUMO DEKLARACIJA

20___m. ______________________ ____ d.

(data)

Aš,	, prašau leisti dalyvauti

(vardas ir pavardė)

parinkimo į

(įmonės pavadinimas, teisinė forma)

valdybą procedūrose šiose paskelbtose kompetencijų srityse:

1.	;

2.	.

Patvirtinu, kad atitinku visus kandidatuojantiems asmenims keliamus reikalavimus.

Patvirtinu, kad toliau pateikiama informacija yra teisinga. Nurodau visus juridinius asmenis, su kuriais per pastaruosius vienus metus buvau susijęs (-usi) kaip to juridinio asmens dalyvis (-ė), kolegialaus organo ar komiteto narys (-ė), vadovas (-ė) ar darbuotojas (-a).

Juridinio asmens teisinė forma ir pavadinimas	Ryšio su juridiniu asmeniu pobūdis

Pranešimus, susijusius su parinkimo procedūromis, prašau siųsti šiuo elektroninio pašto adresu:

.

Telefonas	.

(parašas)	(vardas, pavardė)

______________

Valstybės tarnautojų ir kitų Vilniaus rajono

savivaldybės pasirinktų asmenų į savivaldybės

valdomos įmonės kolegialų valdymo organą

parinkimo procedūrų gairių

2 priedas

(Parinkimo procedūrų komisijos nario, sekretoriaus arba eksperto nešališkumo pasižadėjimo forma)

PARINKIMO PROCEDŪRŲ KOMISIJOS NARIO, SEKRETORIAUS ARBA EKSPERTO NEŠALIŠKUMO PASIŽADĖJIMAS

_____________________

(data)

_____________________

(sudarymo vieta)

Aš,	,

(vardas, pavardė)

būdamas (-a) kandidatuojančių į _______________________________ valdybą asmenų parinkimo procedūrų komisijos nariu (-e), sekretoriumi (-e) arba ekspertu (-e):

1. Patvirtinu, kad nesu susijęs (-usi) su parinkimo procedūrose dalyvaujančiais kandidatuojančiais asmenimis ryšiais, dėl kurių galėtų kilti interesų konfliktas.

2. Pasižadu nedelsdamas (-a) informuoti kandidatuojančių į ______________________________ valdybą asmenų parinkimo procedūrų komisijos pirmininką ir nusišalinti nuo parinkimo procedūrų, jeigu jų metu dėl pasikeitusių aplinkybių tokių ryšių atsirastų.

(parašas)	(vardas, pavardė)

______________

Valstybės tarnautojų ir kitų Vilniaus rajono

savivaldybės pasirinktų asmenų į savivaldybės

valdomos įmonės kolegialų valdymo organą

parinkimo procedūrų gairių

3 priedas

(Parinkimo procedūrų komisijos nario, sekretoriaus arba eksperto konfidencialumo pasižadėjimo forma)

PARINKIMO PROCEDŪRŲ KOMISIJOS NARIO, SEKRETORIAUS ARBA EKSPERTO KONFIDENCIALUMO PASIŽADĖJIMAS

_____________________

(data)

_____________________

(sudarymo vieta)

Aš,	,

(vardas pavardė)

būdamas (-a) kandidatuojančių į _______________________________ valdybą asmenų parinkimo procedūrų komisijos nariu (-e), sekretoriumi (-e) arba ekspertu (-e):

1. Patvirtinu, kad esu susipažinęs (-usi) su Lietuvos Respublikos teisės aktų, reglamentuojančių asmens duomenų ir konfidencialios informacijos apsaugą, reikalavimais ir Lietuvos Respublikos teisės aktais, kuriuose nustatyta atsakomybė už asmens duomenų ir konfidencialios informacijos atskleidimą, neteisėtą tvarkymą ar kitų reikalavimų pažeidimus.

2. Pasižadu:

1) neatskleisti kandidatuojančių asmenų asmens domenų ir įmonės konfidencialios informacijos, kuri man taps žinoma, vykdant parinkimo procedūras, ir neperduoti šių duomenų bei informacijos asmenims, kurie nėra įgalioti su jais susipažinti;

2) saugoti man patikėtus su parinkimo procedūromis susijusius dokumentus taip, kad tretieji asmenys neturėtų galimybės su jais susipažinti ir pasinaudoti;

3) pasibaigus parinkimo procedūroms, nepasilikti jokių su parinkimo procedūromis susijusių dokumentų kopijų;

4) užtikrinti kandidatuojančių asmenų atžvilgiu sąžiningumo ir lygiateisiškumo principais pagrįstą veiklą.

3. Esu įspėtas (-a), kad, pažeidęs (-usi) šį pasižadėjimą, atsakysiu Lietuvos Respublikos teisės aktų, kuriuose numatyta atsakomybė už asmens duomenų ir konfidencialios informacijos atskleidimą, neteisėtą tvarkymą ar kitų reikalavimų pažeidimus, nustatyta tvarka.

(parašas)	(vardas, pavardė)

______________

Valstybės tarnautojų ir kitų Vilniaus rajono

savivaldybės pasirinktų asmenų į savivaldybės

valdomos įmonės kolegialų valdymo organą

parinkimo procedūrų gairių

4 priedas

KANDIDATO SUTIKIMAS DĖL ASMENS DUOMENŲ TVARKYMO

_____________________

(data)

_____________________

(sudarymo vieta)

Aš, sutinku, kad Vilniaus rajono savivaldybės administracija gautų ir tvarkytų iki bendrovės valdybos nario paskyrimo šiuos mano, kaip kandidato, pateiktus asmens duomenis:

1.	vardas, pavardė;

2.	pašto adresas;

3.	el. pašto adresas;

4.	telefono numeris;

5.	gimimo data / asmens kodas;

6.	mano nuotrauka;

7.	darbo patirtis;

8.	išsilavinimas;

9.	bendravimo įgūdžiai;

10.	kandidato prašyme dalyvauti atrankoje ir sąžiningumo deklaracijoje pateikiami duomenys.

Sutinku, kad mano asmens duomenys būtų naudojami bendrovės valdybos nario atrankai, siekiant patikrinti ar aš, kaip kandidatas, atitinku taikomus bendruosius bei specialiuosius reikalavimus.

Taip pat sutinku, kad Vilniaus rajono savivaldybės administracija gali pasitelkti tam tikrus duomenų tvarkytojus, kuriems gali būti perduoti mano asmens duomenys. Tokie duomenų tvarkytojai yra: duomenų centrų paslaugas teikiančios įmonės, el. pašto ar kitų informacinių technologijų infrastruktūrų paslaugas teikiančios įmonės, personalo atrankos paslaugas teikiantys asmenys ar kiti paslaugų teikėjai, kurių paslaugos susijusios su mano asmens duomenų saugojimu.

Man yra žinomos mano, kaip duomenų subjekto, teisės, nustatytos Europos parlamento ir tarybos reglamente (ES) 2016/679 2016 m. balandžio 27 d. dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

Esu susipažinęs kaip Vilniaus rajono savivaldybės administracijoje yra tvarkomi mano asmens duomenys: Asmens duomenų tvarkymo Vilniaus rajono savivaldybės administracijoje taisyklės,
patvirtintos Vilniaus rajono savivaldybės administracijos direktoriaus 2018 m. lapkričio 20 d. įsakymu Nr. A27(1)-2909.

(kandidato vardas ir pavardė)	(parašas)	(data)

_______________________

Valstybės tarnautojų ir kitų Vilniaus rajono

savivaldybės pasirinktų asmenų į savivaldybės

valdomos įmonės kolegialų valdymo organą

parinkimo procedūrų gairių

5 priedas

KOMPETENCIJŲ VERTINIMO MATRICA

Bendrieji ir nepriklausomumo reikalavimai	Reikalavimo pobūdis	[kandidato nr.1 vardas, pavardė]	[kandidato nr.2 vardas, pavardė]	[kandidato nr.3 vardas, pavardė]
I. Bendrieji reikalavimai, taikomi visiems ministerijos pasirinktiems kandidatams į VVĮ kolegialų organą
1. turi turėti aukštąjį universitetinį arba jam prilygintą išsilavinimą
2. turi būti nepriekaištingos reputacijos; asmuo nelaikomas nepriekaištingos reputacijos, jeigu įstatymų nustatyta tvarka yra pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui, valdymo tvarkai padarymo ir turi neišnykusį ar nepanaikintą teistumą	Privalomas
3. turi būti nesusijęs su kitais fiziniais ir juridiniais asmenimis ryšiais, dėl kurių einant kolegialaus organo nario pareigas kiltų interesų konfliktas	Privalomas
4. neturi būti atimta ir apribota teisė eiti atitinkamas pareigas, į kurias pretenduojama, ar atlikti toms pareigoms priskirtas funkcijas	Privalomas
5. per pastaruosius 5 metus neturi būti atšauktas iš juridinio asmens vienasmenio ar kolegialaus organo dėl netinkamo pareigų atlikimo	Privalomas
6. negali būti ministerijoje, Vyriausybės įstaigoje ar įstaigoje prie ministerijos einantis pareigas karjeros valstybės tarnautojas, kuriam pavestos su valstybės politikos formavimu toje ūkio sektoriaus šakoje, kurioje veikia įmonė, į kurios kolegialų organą kandidatuoja, susijusios funkcijos	Privalomas
7. negali būti įstatymų nustatyta tvarka išrinktas ar paskirtas valstybės politiku ir politinio (asmeninio) pasitikėjimo valstybės tarnautoju	Privalomas
8. jeigu jis yra valstybės tarnautojas, jis negali būti iš viso daugiau kaip 2 kolegialių organų, sudarytų valstybės ir savivaldybės valdomose įmonėse, narys	Privalomas
II. Nepriklausomumo reikalavimai nustatyti VSTVNDĮ 231 straipsnio 7 dalies 3-5 punktuose taikomi kitiems ministerijos pasirinktiems asmenims, kandidatuojantiems į kolegialų organą
1. neturi būti bendrovės, į kurios kolegialų organą pretenduoja, jos dukterinės arba patronuojančios bendrovės ar susijusio juridinio asmens akcininko, kuriam priklauso daugiau kaip 1/5 balsų visuotiniame akcininkų susirinkime suteikiančių akcijų, vadovo ar kolegialių organų narių artimas asmuo – sutuoktinis, sugyventinis, partneris, kai partnerystė įregistruota įstatymų nustatyta tvarka, taip pat jų tėvas (įtėvis), motina (įmotė), vaikas (įvaikis), brolis (įbrolis), sesuo (įseserė), senelis (-ė), vaikaitis (-ė) ir jų sutuoktiniai, sugyventiniai ar partneriai	Privalomas
2. neturėti reikšmingų verslo ryšių su bendrove, į kurios kolegialų organą pretenduoja, jos dukterine arba patronuojančia bendrove ar su susijusiu juridiniu asmeniu nei tiesiogiai, nei kaip turinčio tokių ryšių juridinio asmens dalyvis, kolegialaus organo narys ar vadovas. Turinčiu reikšmingų verslo ryšių laikomas fizinis ar juridinis asmuo, kuris yra prekių tiekėjas arba paslaugų teikėjas (įskaitant finansines, teisines, patariamąsias ir konsultacines paslaugas) ir kurio pajamos, gautos iš bendrovės ar šiame punkte nurodytų juridinių asmenų per praėjusius finansinius metus, yra didesnės kaip 1 000 eurų, išskyrus atlygį už veiklą atliekant kolegialaus organo ar kolegialaus organo sudaryto komiteto nario pareigas	Privalomas
3. paskutinius 2 metus neturi būti audito įmonės, kuri atlieka ar atliko tos bendrovės, į kurios kolegialų organą pretenduoja, jos dukterinės arba patronuojančios bendrovės ar susijusio juridinio asmens auditą, partneris, dalyvis, vadovas, kolegialaus organo narys arba darbuotojas	Privalomas
Specialieji reikalavimai, privalumai	Vertinimo balai (max)
III. Vertinami specialieji reikalavimai pagal kompetencijų sritis ir privalumai nustatyti Komisijos
1. Specialieji reikalavimai (nustatyti Komisijos)	Privalomas
2. Vertinami privalumai (nustatyti Komisijos), pavyzdžiui:
2.1. Vadovaujamo darbo patirtis	10
2.2. Darbo patirtis juridinio asmens valdyboje	10
2.3. Atitinkamo profesinio darbo patirtis	10
2.4. Puikūs lyderystės gebėjimai	10
2.5. Puikūs komandinio darbo ir bendradarbiavimo gebėjimai	10
2.6. Korporatyvinės valdysenos principų išmanymas	10
2.7. Motyvacija ir tinkamumas prisidėti prie įmonės strateginių tikslų	10
BENDRAS SURINKTŲ BALŲ SKAIČIUS	70

___________________